**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL klaipėdos miesto savivaldybės NEFORMALIOJO VAIKŲ ŠVIETIMO MOKYKLŲ IR FORMALŲJĮ ŠVIETIMĄ PAPILDANČIO UGDYMO MOKYKLŲ VEIKLOS ORGANIZAVIMO TVARKOS APRAŠO PATVIRTINIMO“ PROJEKTO**

1. **Projekto rengimą paskatinusios priežastys.** sprendimo projektas parengtas, siekiant pakeisti neformaliojo vaikų švietimo sritį reglamentuojančius dokumentus, susijusius su vaikų priėmimu į Klaipėdos miesto savivaldybės neformaliojo vaikų švietimo mokyklas (Vaikų laisvalaikio centrą, Moksleivių saviraiškos centrą bei Karalienės Luizės jaunimo centrą (toliau – Centrai)) ir formalųjį švietimą papildančio ugdymo mokyklas (Adomo Brako dailės mokyklą, Jeronimo Kačinsko ir Juozo Karoso muzikos mokyklas (toliau – Mokyklos)), ugdymo organizavimu, programų mokinių atostogų metu vykdymu, atlyginimo dydžio už teikiamą neformalųjį vaikų švietimą beimokslo metų pradžios ir trukmės nustatymu. Rengiant šį sprendimo projektą, atsižvelgta į 2019 metais atliktos Klaipėdos miesto bendruomenės apklausos dėl teikiamų paslaugų prieinamumo gerinimo Klaipėdos miesto biudžetinėse neformaliojo vaikų švietimo įstaigose rezultatus (pažyma 2019 m. lapkričio 4 d. Nr. ŠV2-13) bei priemonių planą 2020–2023 m., patvirtintą Savivaldybės administracijos direktoriaus 2019 m. gruodžio 11 d. įsakymu Nr. AD1-1499.

**2.** **Parengto projekto tikslai ir uždaviniai.** Sprendimo projekto tikslas – reglamentuoti Centrų ir Mokyklų veiklos organizavimą. Uždavinys – patvirtinti Centrų ir Mokyklų veiklos organizavimo tvarkos aprašą, kuriame būtų apibrėžti asmenų priėmimo kriterijai ir sąlygos, klasių (grupių) komplektavimo (iškomplektavimo) galimybės, nustatomos vykdomos programos ir programų kryptys, apibrėžti atvirų jaunimo ir vaikų erdvių veiklos principai, neformaliojo vaikų švietimo programų vykdymo mokinių atostogų metu tvarka ir atlyginimo už teikiamą neformalųjį vaikų švietimą nustatymo principai bei atlyginimo dydžio už neformalųjį vaikų švietimo paslaugų teikimą nustatymas.

**3. Kaip šiuo metu yra teisiškai reglamentuojami projekte aptarti klausimai.** Šiuo metu galioja Savivaldybės neformaliojo vaikų švietimo mokyklų ir formalųjį švietimą papildančio ugdymo mokyklų veiklos organizavimo tvarkos aprašas, patvirtintas Savivaldybės tarybos 2015 m. liepos 30 d. sprendimu Nr. T2-185 ir vėlesni pakeitimai (2015 m. lapkričio 26 d. sprendimas Nr. T2-324, 2016 m. lapkričio 24 d. sprendimas Nr. T2-281, 2020 m. balandžio 9 d. sprendimas T2-58, 2020 m. rugsėjo 24 d. sprendimas Nr. T2-211).

**4. Kokios numatomos naujos teisinio reglamentavimo nuostatos ir kokių rezultatų laukiama.** Patvirtinus šį sprendimo projektą, bus apibrėžta asmenų priėmimo, klasių (grupių) komplektavimo (iškomplektavimo), ugdymo proceso organizavimo, abonentinio mėnesio mokesčio nustatymo, atvirų jaunimo ir vaikų erdvių veiklos principai, neformaliojo vaikų švietimo programų vykdymo mokinių atostogų metu tvarka. Bus patikslintos sąvokos pagal pasikeitusius teisės aktus.

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Patvirtinus šį sprendimo projektą, padidėtų atlyginimo dydis tėvams.

Siūlomas mokestis ir palyginimas su dabar galiojančiu:

|  |  |  |  |  |  |  |
| --- | --- | --- | --- | --- | --- | --- |
| Programa | Atlyginimo dydis už mėnesį (Eur) | | | | | Skirtumas (Eur) |
| Siūlomas | Galiojantis | | | |
| **I. Muzikinio ugdymo programos** | | | | | | |
| 1. Ankstyvojo ugdymo | 10,00 | 6,00 | | | | +4,00 |
| 2. Pradinio ugdymo | 15,00 | 8,00–12,50 | | | | Vidutiniškai + 4,00 |
| 3. Pagrindinio ugdymo | 20,00 | 9,00–17,50 | | | | Vidutiniškai + 5,00 |
| 4. Chorinio dainavimo | 12,00 | 9,00 | | | | +3,00 |
| 5. Profesinės linkmės ugdymo | 25,00 | 17,50 | | | | +7,50 |
| 6. Neformaliojo vaikų švietimo (mėgėjų) | 15,00 | 12,00 | | | | +3,00 |
| 7. Neformaliojo suaugusiųjų švietimo | 60,00 | 60,00 | | | | – |
| 8. Pasirenkamųjų dalykų pagal programas (1 val.) | 1,50 | 1,00 | | | | +0,50 |
| **ii. Šokio ugdymo programos** | |  | | | |  |
| 9. Ankstyvojo ir pradinio ugdymo | 15,00 | 6,00–12,00 | | | | Vidutiniškai + 6,00 |
| 10. Pagrindinio ugdymo | 20,00 | 15,00 | | | | +5,00 |
| 11. Pasirenkamųjų dalykų pagal programas (1 val.) | 1,50 | 1,50 | | | | – |
| **III. Dailės programos** | | | | | | |
| 12. Ankstyvojo ugdymo | 10,00 | 4,00 | | +6,00 | | |
| 13. Pradinio ugdymo | 15,00 | 4,00-6,00 | | Vidutiniškai +10 | | |
| 14. Pagrindinio ugdymo: | 20,00 | 12,00 | | +8,00 | | |
| 15. Profesinės linkmės ugdymo | 25,00 | 18,00 | | +7,00 | | |
| 16. Neformaliojo vaikų švietimo | 15,00 | 12,00 | | +3,00 | | |
| 17. Neformaliojo suaugusiųjų švietimo | 60,00 | 56,00 | | +4,00 | | |
| 18. Pasirenkamųjų dalykų pagal programas (1 val.) | 1,50 | 1,00 | | +0,50 | | |
| **Būrelio arba studijos programa Centre** pagal savaitines valandas | | | | | | |
| 2–4 savaitinės valandos | 6,00 | | 2,80–8,00 | | +3,20;  –2,00 | |
| 5–6 savaitinės valandos | 9,00 | | 3,60–12,00 | | +5,40;  –3,00 | |
| 7–10 savaitinių valandų | 12,00 | | 7,00–20,00 | | +5,00;  –8,00 | |
| **Atviros vaikų erdvės:** | | | | | | |
| Vaikams, patiriantiems socialinę atskirtį | nemokamai | | – | | – | |
| Vaikams, pasirinkusiems užimtumo programą | 5,00 | | – | | +5,00 | |
| **Atviros jaunimo erdvės** | nemokamai | | – | | – | |

**6. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.** Šiam sprendimui įgyvendinti kitų teisės aktų nereikia.

**7. Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.** Dėl galiojančiame Apraše nustatytų mokesčio lengvatų taikymo mokiniams, Mokyklos ir Centrai nesurenka daugiau kaip 87,5 tūkst. Eur lėšų iš įmokų. Iki šiol nesurinktos lėšos nebuvo kompensuojamos iš Savivaldybės biudžeto lėšų. Vidutiniškai Mokyklose ir Centruose per metus mokesčio lengvata suteikiama 1573 mokiniams: Adomo Brako dailės mokykloje –134; Jeronimo Kačinsko muzikos mokykloje – 167; Juozo Karoso muzikos mokykloje – 80; Karalienės Luizės jaunimo centre – 338; Moksleivių saviraiškos centre – 360; Vaikų laisvalaikio centre – 360. Šio sprendimo projekto įgyvendinimui per metus reikės apie 60 tūkst. Eur papildomų lėšų dėl negautų pajamų kompensavimo. 2021 m. papildomų lėšų reikėtų apie 20 tūkst. Eur. Pakeitus atlyginimo mokėjimo principus, įstaigos gautų papildomai apie 164 tūkst. Eur per metus.

**8. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).** Sprendimo projektą vertino Savivaldybės administracijos darbuotojai: Biudžetinių įstaigų centralizuotos apskaitos skyriaus specialistai, Apskaitos ir planavimo skyriaus specialistai, Švietimo skyriaus specialistai. Siūlymus teikė Centrų ir Mokyklų bendruomenės, Švietimo taryba. Atsižvelgta į šiuos Savivaldybės administracijos darbuotojų siūlymus: patikslintas 42.6 punktas, kai veikla nevykdoma dėl objektyvių priežasčių bei 42.7 punktas apibrėžiant nedalyvavimo ugdymo procese terminą, 47 punkte aiškiai išdėstyta abonentinio mokesčio mokėjimo tvarka; papildytas 49 punktas dėl galimybės gautas lėšas naudoti ilgalaikiam nematerialiajam turtui įsigyti. Mokyklos ir Centrų bendruomenės pateikė šiuos siūlymus dėl: terminų nustatymo, kai mokinys nedalyvauja ugdymo procese dėl objektyvių priežasčių; pageidaujančių ugdytis mokinių amžiaus patikslinimo bei galimybė nustatyti kitą priimamojo asmens amžių (Mokyklų ir Centrų tarybų sprendimu); ugdymo proceso termino Mokykloje ir Centre nustatymo bei veiklos organizavimo šeštadienį ir sekmadienį; šio Aprašo nuostatų taikymo nuo 2021 m. rugsėjo 1 d.; negautų pajamų iš įmokų dėl lengvatų taikymo kompensavimo iš Savivaldybės biudžeto. Šiems siūlymams pritarta. Švietimo taryba pritarė Aprašo nuostatoms. Savivaldybės administracijos darbuotojai, Mokyklų ir Centrų direktoriai atliko nustatytų mokesčių analizę, jų administravimą, palygino su kitomis savivaldybėmis ir pateikė mokesčio pakeitimo projektą bei naujus įkainius. Projektai buvo svarstyti įstaigų bendruomenėse, pateikti pasiūlymai. Šiuo metu nustatytas mokestis labai diferencijuotas pagal pasirinktą būrelio veiklos kryptį, muzikos instrumentą, užsiėmimų valandų skaičių per savaitę. Išauga administracinė našta, skaičiuojant kiekvienam vaikui skirtingą mėnesio mokestį, kurį reikia vertinti, grąžinant permokas už nelankytus užsiėmimus, kurios kartais būna keliolika euro centų. Gautos tėvų įmokos naudojamos veiklai organizuoti (ekskursijos, išvykos, spektakliai, koncertai, komandiruotės), ugdymo priemonėms įsigyti, instrumentų derinimui ir remontui, kvalifikacijos kėlimui. Pabrangus salių ir transporto nuomai, medžiagoms, priemonėms, reikalingoms užsiėmimams, ir kt., gaunamų pajamų neužtenka. Lėšų trūksta muzikos instrumentų atnaujinimui ir remontui, informacinių technologijų įsigijimui. Diskusijų metu buvo nutarta Mokyklose netaikyti atlyginimo dydžio pagal valandas ir pasirinktą instrumentą. Pritarta atlyginimą už būrelį ir studiją Centruose skaičiuoti pagal savaitines valandas bei taikyti 5,00 Eur abonentinį mokestį atviras vaikų erdves lankantiems vaikams, kurie nepriklauso socialinės rizikos grupėms.

Patvirtinus naujus atlyginimo už neformalųjį vaikų švietimą įkainius, mokestis bus mažiau diferencijuojamas, todėl vaikai, lankantys skirtingus būrelius, mokės tą patį atlygį; lengvesnė mokesčių apskaita sumažins biurokratinę naštą tėvams, įstaigoms ir apskaitos darbuotojams; gautos didesnės pajamos bus panaudotos Mokyklų ir Centrų inventoriaus įsigijimui ir atnaujinimui, muzikos instrumentų, informacinių technologijų įsigijimui.

**9. Sprendimo projekto autorius ar autorių grupė, sprendimo projekto iniciatoriai.** Sprendimo projekto parengimą inicijavo neformaliojo vaikų švietimo įstaigos ir Savivaldybės administracija, projektą parengė Švietimo skyriaus vyriausioji specialistė Sigita Muravjova.

**10. Kiti reikalingi pagrindimai ir paaiškinimai.** Nėra.

PRIDEDAMA:

1. Teisės aktų, nurodytų sprendimo projekto įžangoje ir aiškinamajame rašte, išrašai, 16 lapų.

2. Sprendimo projekto lyginamasis variantas, 12 lapų.

3. Klaipėdos miesto savivaldybės administracijos direktoriaus pavaduotojo ir struktūrinių padalinių vadovų pasitarimo protokolo išrašas, 1 lapas.

4. Neformaliojo vaikų švietimo įstaigų vadovų pasitarimo protokolo išrašas, 1 lapas.

5. Klaipėdos miesto savivaldybės Švietimo tarybos posėdžio protokolo išrašas, 1 lapas.

Švietimo skyriaus vedėja Laima Prižgintienė